rejauldu/bengali-wikipedia huggingface dataset:
ব্যাটলগ্রাউন্ড একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://pwtorch.com/artman2/publish/wweppvs/article_79700.shtml এটি ব্যাটলগ্রাউন্ড কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ২০১৪ সালের ২০শে জুলাই তারিখে মার্কিন যুক্তরাষ্ট্রের ফ্লোরিডার ট্যাম্পার ট্যাম্পা বে টাইমস ফরামে অনুষ্ঠিত হয়েছে।  প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে জন সিনা ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে কেইন, র‍্যান্ডি অরটন ও রোমান রেইন্সকে পরাজিত করেছে। অন্যান্য শীর্ষস্থানীয় ম্যাচে, ক্রিস জেরিকো একক ম্যাচে ব্রে ওয়্যাটকে এবং ডাব্লিউডাব্লিউই ট্যাগ টিম চ্যাম্পিয়নশিপ ম্যাচে দি উসোস দ্য ওয়্যাট ফ্যামিলিকে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি ব্যাটলগ্রাউন্ড হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুলাই মাসে অনুষ্ঠিত হয়। ২০১০ থেকে ২০১২ সাল পর্যন্ত, ডাব্লিউডাব্লিউই ওভার দ্য লিমিট নামে প্রতি বছরের মে মাসে একটি বার্ষিক প্রতি-দর্শনে-পরিশোধ (পিপিভি) আয়োজন করতো। ওভার দ্য লিমিটের চতুর্থ অনুষ্ঠান মূলত ২০১৩ সালের অক্টোবর মাসে অনুষ্ঠিত হওয়ার কথা ছিল; তবে, জুলাই মাসে ডাব্লিউডাব্লিউই এক ঘোষণায় জানায় যে ওভার দ্য লিমিট ব্যাটলগ্রাউন্ড নামে একটি নতুন অনুষ্ঠান দ্বারা প্রতিস্থাপিত হবে। ২০১৭ সালের জুলাই মাসে টানা পঞ্চমবারের মতো ব্যাটলগ্রাউন্ড আয়োজন করা পর অনুষ্ঠানটির আয়োজন বন্ধ হয়ে যায়, উক্ত বছর শুধুমাত্র স্ম্যাকডাউন ব্র্যান্ডের কুস্তিগিররা অনুষ্ঠানটিতে অংশগ্রহণ করেছিল। অতঃপর ডাব্লিউডাব্লিউই ব্র্যান্ডের জন্য একচেটিয়াভাবে আয়োজিত প্রতি-দর্শনে-পরিশোধ (পিপিভি) বন্ধ করে দেয়, যার ফলে তাদের বার্ষিক প্রতি-দর্শনে-পরিশোধ অনুষ্ঠানের পরিমাণ হ্রাস পায়। তবে, ২০২৩ সালে ডাব্লিউডাব্লিউই তার উন্নয়নমূলক ব্র্যান্ড এনএক্সটির জন্য ব্যাটলগ্রাউন্ডকে পুনরুজ্জীবিত করে। ২০১৩ সালের ৬ই অক্টোবর তারিখে প্রথমবারের মতো ব্যাটলগ্রাউন্ড অনুষ্ঠিত হয়েছে।  ২০১৪ সালের এই অনুষ্ঠানটি ব্যাটলগ্রাউন্ড কালানুক্রমিকের দ্বিতীয় অনুষ্ঠান ছিল, যা ২০শে জুলাই তারিখে মার্কিন যুক্তরাষ্ট্রের ফ্লোরিডার ট্যাম্পার ট্যাম্পা বে টাইমস ফরামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  ফলাফল  তথ্যসূত্র  বহিঃসংযোগ     ২০১৪ ব্যাটলগ্রাউন্ড ব্যাটলগ্রাউন্ড বিষয়শ্রেণী:জুলাই ২০১৪-এ মার্কিন যুক্তরাষ্ট্রে ঘটনা বিষয়শ্রেণী:২০১৪-এ ফ্লোরিডা বিষয়শ্রেণী:ফ্লোরিডায় ঘটনা বিষয়শ্রেণী:ট্যাম্পায় পেশাদার কুস্তি
১৯৬৪ সালের যুক্তরাজ্যের সাধারণ নির্বাচন ১৫ অক্টোবর ১৯৬৪ তারিখে রোজ বৃহস্পতিবার অনুষ্ঠিত হয়। এর ফলে বর্তমান প্রধানমন্ত্রী অ্যালেক ডগলাস-হোমের নেতৃত্বে রক্ষণশীলরা হ্যারল্ড উইলসনের নেতৃত্বাধীন শ্রমিক দলের কাছে খুব অল্পের জন্য হেরে যায়। শ্রমিক দল চারটি আসনের সংসদীয় সংখ্যাগরিষ্ঠতা অর্জন করে এবং ১৯৫১ সালের নির্বাচনের পর থেকে ১৩ বছরের বিরোধীদল হিসাবে সময়কার শেষ করে। উইলসন ১৮৯৪ সালে লর্ড রোজবেরির পর সর্বকনিষ্ঠ প্রধানমন্ত্রী হন।   নোট    আরও পড়ুন       the standard scholarly study.                     ইশতেহার    Prosperity With a Purpose, 1964 কনজারভেটিভ পার্টির ইশতেহার  The New Britain, 1964 লেবার পার্টির ইশতেহার  Think for Yourself, 1964 লিবারেল পার্টির ইশতেহার  বিষয়শ্রেণী:শ্রমিক দল (যুক্তরাজ্য) এর ইতিহাস বিষয়শ্রেণী:হ্যারল্ড উইলসন ১৯৬৪ বিষয়শ্রেণী:অ্যালেক ডগলাস-হোম
বিআরটিসি স্পোর্টস ক্লাব, যা বিআরটিসি এসসি নামেও পরিচিত, বাংলাদেশের রাজধানী ঢাকার রাজউক এভিনিউতে অবস্থিত একটি পেশাদার ফুটবল ক্লাব। ক্লাবটি ২০২৪–২৫ মৌসুমের জন্য পেশাদার লিগ লাইসেন্স সম্পন্ন করার পরে বাংলাদেশ ফুটবলের দ্বিতীয় স্তর বাংলাদেশ চ্যাম্পিয়নশিপ লিগে প্রতিযোগিতায় অংশগ্রহণ করে।  সাফল্য ঢাকা দ্বিতীয় বিভাগ লিগ বিজয়ী (২): ১৯৭৩, ১৯৮২ ঢাকা তৃতীয় বিভাগ লিগ বিজয়ী (১): ১৯৬৯ ঢাকা চতুর্থ বিভাগ লিগ বিজয়ী (১): ১৯৬৭  আরও দেখুন  বাংলাদেশের ফুটবল ক্লাবের তালিকা  বাংলাদেশের ফুটবলের ইতিহাস  তথ্যসূত্র  আরও পড়ুন        বিষয়শ্রেণী:বাংলাদেশের ফুটবল ক্লাব বিষয়শ্রেণী:১৯৬৬-এ প্রতিষ্ঠিত ফুটবল ক্লাব বিষয়শ্রেণী:১৯৬৬-এ পাকিস্তানে প্রতিষ্ঠিত বিষয়শ্রেণী:ঢাকায় ক্রীড়া
alt=|থাম্ব|গরম মশলা  গরম মশলা হচ্ছে দক্ষিণ এশীয় খাদ্যপ্রণালীতে ব্যবহৃত একটি মশলা। এটি এমনিতেই খাদ্যে ব্যবহার করা হয় অথবা অনন্যা মশলার সাথেও ব্যবহৃত হয়। 'গরম' শব্দটির অর্থ আয়ুর্বেদিক শাস্ত্রানুসারে, "শরীরকে উষ্ণ করা", আয়ুর্বেদে এটি উত্তাপ বর্ধনশীল মশলা বলে গণ্য করা হয়। তাছাড়াও অন্যান্য ধরনের মশলা ব্যবহার করা হয়, যেমন টিক্কা মশলা এবং তন্দুরি মশলা।    উপকরণ  alt=|থাম্ব|গরম মশলার প্রধান উপকরন গুলি হল (উপরে বাম দিক হতে দক্ষিণাবর্তে) ঃ কালো মরিচ, জৈত্রী, দারুচিনি, লবঙ্গ, বড় এলাচ, জায়ফল, ছোট এলাচ আঞ্চলিক তারতম্য, ভারতীয় উপমহাদেশীয় খাদ্যের তারতম্য এবং মানুষের নিজস্ব স্বাদের কারণে গরম মশলার পরিমাণ ও গঠনগত তারতম্য হতে পারে, এই গঠনগত তারতম্য কখনই একটির সাথে অপরটির শুদ্ধতার তুলনায় আসে না। উপাদানগুলি একসাথে মিশিয়ে সেঁকে, ব্যবহার করা হয়।  ভারতীয় পদ্ধতিতে গরম মশলা তৈরি করার উপায়:   কালো ও সাদা-মরিচ  লবঙ্গ   দারুচিনি আথবা দারুচিনির শুকনো বাকল  জৈত্রী (জায়ফলের আংশবিশেষ)  কালো (বড়ো) ও সবুজ (ছোট) এলাচ দানা  তেজপাতা  জিরা  ধনে   একটি ঘরোয়া রান্নার ক্ষেত্রে থাকে ধনে, জিরে, মউরি, লবঙ্গ, লবঙ্গ পাতা, তেজপাতা, অ্যানিস্টার, জৈত্রী, কালো (বড়ো) এলাচ, এবং দারুচিনি।   কিছু খাদ্য প্রণালীBhide, Monica, "Garam Masala: A Taste Worth Acquiring". npr.org. April 27, 2011 তৈরি করার জন্যে মশলা হিসাবে কিছু শুকনো ভেষজ গাছ ব্যবহার করা হয়, অনেক সময় মশলাগুলি জল, ভিনিগার, বা অন্য তরল দিয়ে মিশ্রণ তৈরি করা হয়। কিছু খাদ্য প্রণালীর ক্ষেত্রে আরও কিছু উপাদান যেমন বাদাম, পেঁয়াজ বা রসুন মিশ্রিত করা হয়। কিছু কিছু খাদ্য প্রণালীর ক্ষেত্রে আল্প পরিমাণে স্টার আনিস, হিং, লঙ্কা, দাগাদফুল, কাবাবচিনি ব্যবহার করা হয়। উপাদান গুলি সন্তর্পণে যোগ করা হয় খাদ্যের সুষমতা রক্ষা করার জন্যে, নইলে একটি মশলার প্রভাব বেশি পড়ে।সুগন্ধিদার হওয়ার জন্যে এক-একটি মশলা ব্যবহার করার আগে সাধারণত সেঁকে নেওয়া হয়।   আরও দেখুন   বাংলাদেশী রন্ধনশৈলী  বাঙালি রন্ধনশৈলী  চাট মশলা  কারি পাউডার  ভারতীয় রন্ধনশৈলী  পেলকা  পাকিস্তানি রন্ধনশৈলী  মশলার মিশ্রণ   তথ্যসূত্র   বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:নেপালি রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:মসলা বিষয়শ্রেণী:ভারতীয় মসলা
মাহীন খান হলেন বাংলাদেশের একজন ফ্যাশন ডিজাইনার, যিনি দেশের ঐতিহ্যবাহী পোশাক নিয়ে কাজ করে চলেছেন। তিনি ফ্যাশন হাউস 'মায়াসির' এর প্রতিষ্ঠাতা ও ব্যবস্থাপনা পরিচালক। এছাড়াও তিনি আর্ট কাউন্সিল ঢাকার সাথেও যুক্ত আছেন।  প্রারম্ভিক জীবন ও শিক্ষা মাহীন খান এমন পরিবারে জন্মেছিলেন যে পরিবার ফ্যাশন ডিজানের সাথে যুক্ত ছিল। তার বাবা পঞ্চাশের দশকে টেক্সটাইল শিল্পের সাথে যুক্ত ছিলেন, যেটা এই ভূখণ্ডে তৎকালীন সময়ে স্বাভাবিক বিষয় ছিল না এবং তার মা এদেশের তাঁতিদের নিয়ে কাজ করেছেন। মাহীন খান যুক্তরাষ্ট্রের ক্যালিফোর্নিয়ার ওটিস কলেজ অব আর্ট অ্যান্ড ডিজাইন থেকে টেক্সটাইলের উপরে স্নাতক ডিগ্রি লাভ করেন। এরপর তিনি  যুক্তরাষ্ট্রের ক্যালিফোর্নিয়ার পারসন্স স্কুল অব ডিজাইন থেকে স্নাতকোত্তর ডিগ্রি অর্জন করেন।  কর্মজীবন মাহীন খান আড়ং এর চিফ ডিজাইন কো অর্ডিনেটর হিসেবে ১৯৮৬ সালে কর্মজীবন শুরু করেন। ২০০১ সালে তিনি আড়ং এর চাকরি ছেড়ে দেন এবং মায়াসির লিমিটেড নামের নিজের ফ্যাশন হাউস প্রতিষ্ঠা করেছিলেন। খাদি, সুতি কাপড়, রেশমি কাপড় ও মসলিন ব্যবহার করে মায়াসিরের পোশাক তৈরি করা হয়। মায়াসিরের  নিজস্ব গার্মেন্টস ফ্যাক্টরি আছে। মায়াসির ২০০৮ সালে ভারতের নয়দিল্লির ব্রাইডাল এশিয়ায় অংশ নিয়েছিল। তিনি আর্টস কাউন্সিল ঢাকার সাথেও যুক্ত আছেন যেটি বাংলাদেশের প্রাচীন শিল্পবিদ্যা নিয়ে কাজ করে থাকে। তিনি বিশ্বের বিভিন্ন জাদুঘর ও গ্যালারি পরিদর্শন করেছেন।  মাহীন খান নারী বিষয়ক পোর্টাল 'আমাদের কথা'য় লিখে থাকেন। এছাড়াও, তিনি বাংলাদেশের ইংরেজি সংবাদপত্র দ্য ডেইলি স্টার এ ডিজাইন ও ঐতিহ্যবাহী কারুশিল্প বিষয়ে নিয়মিত কলাম লিখে থাকেন। তিনি ফ্যাশন ডিজাইন কাউন্সিল অব বাংলাদেশের সভাপতি হিসেবে দায়িত্ব পালন করছেন।  অর্জন  ব্রাইডাল এশিয়া শো ২০০৮, নয়াদিল্লি, ভারত এইজেনহাওয়ের ফেলোশিপ ২০১২  তথ্যসূত্র  আরো পড়ুন            বিষয়শ্রেণী:জীবিত ব্যক্তি বিষয়শ্রেণী:বাংলাদেশী ব্যবসায়ী বিষয়শ্রেণী:বাংলাদেশী বেশভূষাশৈলী নকশাবিদ বিষয়শ্রেণী:ব্যবসায় বাংলাদেশী নারী
মুঝসে শাদী করোগী হলো ২০০৪ সালের মুক্তিপ্রাপ্ত হিন্দি রোমান্টিক কমেডি চলচ্চিত্র যার পরিচালক ডেভিড ধাওয়ান ও প্রযোজক সাজিদ নদিয়াদওয়ালা। প্রধান ভূমিকায় অভিনয় করেছেন সলমান খান, অক্ষয় কুমার এবং প্রিয়াঙ্কা চোপড়া আর গুরুত্বপূর্ণ চরিত্রে অভিনয় করেছেন ওমরিশ পুরী, কাদের খান, সতীশ শাহ এবং রাজপাল যাদবসহ বেশ কয়েকজন ভারতীয় ক্রিকেট দলের খেলোয়াড়।  মূলত ছবিটি গোয়ার পটভূমিতে, দু'জন পুরুষ (সলমান এবং অক্ষয়) এক মহিলার (প্রিয়াঙ্কা) হৃদয় জয়ের চেষ্টা করেন। ডেভিড ধাওয়ান তার সচরাচর ছবি থেকে কিছুটা অন্যরকম করার সিদ্ধান্ত নিয়েছিলেন এবং চিত্রনাট্যটি লিখেছিলেন তার দীর্ঘকালীন সহযোগী আনিস বাজমি এবং রুমী জাফারিকে দিয়ে।  ছবিটি গোয়ার পটভূমিতে হলেও ছবির শুটিং সেখানে হয়নি, পরিবর্তে মুম্বাই এর ফিল্ম সিটি এবং মরিশাসে, শর্মিষ্ঠা রায়ের দ্বারা নির্মিত দুটি সেটে করা হয়েছিল। যদিও বেশ কয়েকটি দৃশ্য এবং গান মরিশাসে করা হয়েছিল। ছবিটি ২০০৪ সালের ৩০ জুলাইয়ে মুক্তি পেয়েছিল এবং ইতিবাচক পর্যালোচনা পায় বলতে গেলে সব বিষয়ে নির্দেশনা, অভিনয়, সংগীত, সিনেমাটোগ্রাফি, শিল্প নির্দেশনা, পোশাক ইতাদিতে প্রশংসা পায়। ৫৬৫ মিলিয়ন ডলারের বক্স-অফিসের উপার্জনসহ, ছবিটি বাণিজ্যিক সফলতা পায় এবং ২০০৪ সালের তৃতীয় সর্বোচ্চ সর্বাধিক আয়ের ভারতীয় চলচ্চিত্র হয়ে ওঠে।  মুঝসে শাদী করোগী তিনটি ফিল্মফেয়ার পুরস্কারের জন্য মনোনীত হয়েছিল। ২০০৫ এর আইআইএফএ পুরস্কারে ছবিটি মোট তেরটি বিষয়ে মনোনয়ন পেয়েছিল, যার মধ্যে সেরা চলচ্চিত্র, সেরা পরিচালক (ধাওয়ান), সেরা অভিনেতা (খান) এবং সেরা অভিনেত্রী (চোপড়া) ছিল এবং তার মধ্যে ছবিটি পাঁচটি পুরস্কার জিতেছিল। এটি সেরা ফিল্মসহ দশটি বিষয়ে স্ক্রিন অ্যাওয়ার্ডেও মনোনয়ন পেয়েছিল।   পটভূমি ছবিটি গোয়ার পটভূমিতে, একটি রোমান্টিক কমেডি ছবি। দু'জন পুরুষ (সলমান এবং অক্ষয়) এক মহিলার (প্রিয়াঙ্কা) হৃদয় জয়ের চেষ্টা করেন। নানা রকমের মজার ঘটনা আর প্রেমের ছবি, "মুঝসে শাদী করোগী"।  অভিনয় প্রধান ভূমিকায় অভিনয় করেছেন সলমান খান, অক্ষয় কুমার এবং প্রিয়াঙ্কা চোপড়া আর গুরুত্বপূর্ণ চরিত্রে অভিনয় করেছেন ওমরিশ পুরী, কাদের খান, সতীশ শাহ এবং রাজপাল যাদবসহ বেশ কয়েকজন ভারতীয় ক্রিকেট দলের খেলোয়াড়।   গানের অ্যালবাম   গানের অ্যালবামে মোট আটটি গান, সাতটি নতুন গান এবং একটি রিমিক্স ছিল। ছয়টি গান রচনা করেছিলেন সাজিদ-ওয়াজিদ এবং একটি গানটি রচনা করেছিলেন অনু মালিক। পাঁচটি গান লিখেছিলেন জালিস শেরওয়ানি এবং একটি করে গান লিখেছিলেন সামির এবং অরুণ ভৈরব। গান গেয়েছিলেন উদিত নারায়ণ, অলকা ইয়াগনিক, সোনু নিগম, সুনিধি চৌহান, সুখবিন্দর সিং এবং শাবব সাবরি। আবহ সঙ্গীত রচনা করেছিলেন সেলিম-সুলায়মান এর জুটি, অ্যালবামটি মুক্তি পায় ৪ জুন ২০০৪ সালে।  তথ্যসূত্র  বহিঃসংযোগ    বিষয়শ্রেণী:২০০৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:ডেভিড ধবন পরিচালিত চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
ইকবাল উদ্দীন আহমেদ চৌধুরী একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ছিলেন। ইতিপূর্বে তিনি বেসামরিক বিমান পরিবহন ও পর্যটন মন্ত্রণালয়ের ভারপ্রাপ্ত সচিব হিসেবে দায়িত্ব পালন করেন।   কর্মজীবন  ইকবাল উদ্দীন আহমেদ চৌধুরী বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ২৬ জানুয়ারি ২০০৪ সাল থেকে ৯ এপ্রিল ২০০৫ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। ৯ এপ্রিল ২০০৫ সাল থেকে ২৭ অক্টোবর ২০০৫ সাল পর্যন্ত বেসামরিক বিমান পরিবহন ও পর্যটন মন্ত্রণালয়ের ভারপ্রাপ্ত সচিব হিসেবে দায়িত্ব পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশের সাবেক সচিব
ফ্লোরেন্স জ্যাকুলিন সিলভি ডেভোয়ার্ড (জন্ম ১০ সেপ্টেম্বর ১৯৬৮) অক্টোবর ২০০৬ থেকে জুলাই ২০০৮ সময়কালে উইকিমিডিয়া ফাউন্ডেশন ট্রাস্টি বোর্ডের চেয়ারম্যান ছিলেন।   শিক্ষা  ডেভোয়ার্ড এনএসএআইএ থেকে কৃষিবিদ্যায় ইঞ্জিনিয়ারিং ডিগ্রি এবং আইএনপিএল থেকে জেনেটিক্স এবং বায়োটেকনোলজিতে ডিইএ অর্জন করেছেন।   কর্মজীবন  ২০০৮ সালের ৯ মার্চ, ডেভোয়ার্ড মালিনট্রাট পৌরসভার সদস্য নির্বাচিত হন।Election results, French Ministry of the Interior থাম্ব|ফ্লোরেন্স ডেভোয়ার্ড উইকিমিডিয়া আন্দোলন সম্পর্কে বক্তব্য দিচ্ছেন  ডেভোয়ার্ড ২০০৪ সালের জুন মাসে তিনি উইকিমিডিয়া ফাউন্ডেশনের ট্রাস্টি বোর্ডে যোগ দেন এবং ২০০৬ সালের অক্টোবরে জিমি ওয়েলসের স্থলাভিষিক্ত হয়ে ট্রাস্টি বোর্ডের চেয়ারম্যান হিসেবে নিযুক্ত হন। তিনি ২০০৮ সালের জুলাই মাস থেকে ফাউন্ডেশনের উপদেষ্টা বোর্ডে দায়িত্ব পালন করছেন।  অক্টোবর ২০০৪ সাল থেকে তিনি উইকিমিডিয়া ফ্রান্সের সহ-প্রতিষ্ঠাতা, তিনি ডিসেম্বর ২০১২ পর্যন্ত এর বোর্ডের ভাইস-চেয়ারম্যান ছিলেন।   স্বীকৃতি  ২০০৮ সালের ১৬ মে পররাষ্ট্র মন্ত্রণালয় তাকে প্রস্তাবিত ফরাসি ন্যাশনাল অর্ডার অফ মেরিট -এ “চেয়ার অফ এন ইন্টারন্যাশনাল ফাউন্ডেশন” নাইট হিসেবে প্রস্তাব করে।   আরও দেখুন    উইকিপিডিয়ার ব্যক্তিত্বদের তালিকা   তথ্যসূত্র    নির্দিষ্ট    আরও পড়ুন    লিহ, অ্যান্ড্রু। উইকিপিডিয়া আন্দোলন: কীভাবে একগুচ্ছ লোক তৈরি করেছে বিশ্বের সর্বশ্রেষ্ঠ বিশ্বকোষ। হাইপারিয়ন, নিউ ইয়র্ক শহর। ২০০৯। প্রথম সংস্করণ, আইএসবিএন 978-1-4013-0371-6 (ক্ষারীয় কাগজ)।   বহিঃসংযোগ    ফ্লোরেন্স ডেভোয়ার্ডের কনসাল্টিং ওয়েবসাইট    ব্যক্তিগত ব্লগ  উইকিমিডিয়া ফাউন্ডেশন এবং স্থায়িত্ব  ২০০৫-এ বোর্ডের প্রার্থীতা উপস্থাপন  ২০০৭ সালের জেনেভায় সম্মেলনে ভিডিও-সাক্ষাৎকার   ফ্লোরেন্স ডেভোয়ার্ডের সাক্ষাৎকার।  এ লাইফ ইন দ্য ডে: ফ্লোরেন্স ডেভোয়ার্ড   বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:উইকিপিডিয়া ব্যক্তি বিষয়শ্রেণী:২০শ শতাব্দীর ফরাসি নারী বিষয়শ্রেণী:২১শ শতাব্দীর ফরাসি নারী বিষয়শ্রেণী:অর্দ্র নাসিয়োনাল দ্য মেরিতের নাইট
রানীপুকুর ইউনিয়ন বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত একটি ইউনিয়ন পরিষদ। এটি ৭৭.৭০ কিমি২ (৩০.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৩৯৬  জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১৭টি।। উল্লেখ্য 'রানীপুকুর' নামে রংপুর জেলার মিঠাপুকুর উপজেলাতেও একটি ইউনিয়ন আছে।  দর্শনীয় স্থান  নাল নদীর উৎসমুখ।   তথ্যসূত্র  বহিঃসংযোগ  অফিসিয়াল ওয়েবসাইট   বিষয়শ্রেণী:বিরল উপজেলার ইউনিয়ন
মীর শওকাত আলী বাদশা (জন্ম: ৩১ ডিসেম্বর, ১৯৪৬) বাংলাদেশের একজন রাজনীতিবিদ ও আইনজীবী। তিনি বাগেরহাট-২ আসনের সংসদ সদস্য ছিলেন।  জন্ম ও শিক্ষাজীবন শওকাত আলী বাদশা ৩১ ডিসেম্বর, ১৯৪৬ সালে বাগেরহাটে কচুয়ার টেংরাখালীতে জন্মগ্রহণ করেন। তিনি আইন বিষয়ে স্নাতকোত্তর ডিগ্রি অর্জন করেছেন। তার ভাই সাবেক সংসদ সদস্য মীর সাখাওয়াত আলী দারু।  বাদশা রাজশাহী বিশ্ববিদ্যালয় ছাত্রসংসদের ভিপি   কর্মজীবন  মীর শওকাত আলী বাদশা একজন আইনজীবী।   রাজনৈতিক জীবন  শওকাত আলী বাদশা ষাটের দশকের সামরিক শাসন বিরোধী ছাত্র আন্দোলন, ঊনসত্তরের গণঅভ্যুত্থান, বাংলাদেশের স্বাধীনতা যুদ্ধের সংগঠক, ৯০ এর গণ অভ্যুত্থানসহ সকল গণতান্ত্রিক আন্দোলনে ভূমিকা রাখেন।  তিনি বাংলাদেশ আওয়ামী লীগের রাজনীতির সঙ্গে সক্রিয় ভাবে যুক্ত আছেন। তিনি ২০০৮ সালের নবম ও ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে বাগেরহাট-২ আসন থেকে সংসদ সদস্য নির্বাচিত হন।  তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাগেরহাট জেলার রাজনীতিবিদ বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
শীর খুরমা বা শীর খোরমা ( , অর্থাৎ "দুধ এবং খেজুর") দক্ষিণ এশিয়ায় খাওয়া একটি জনপ্রিয় সেমাইয়ের পুডিং। মুসলমানরা ঈদ-উল-ফিতর  এবং ঈদুল আযহা এবং হিন্দুরা হোলি ও দশেরার উৎসবে এ খাবারটি প্রস্তুত করে থাকে। এটি ভারতের ঐতিহ্যবাহী স্থানীয় বাঙালি মিষ্টি শেমাইয়ের সমতুল্য। এটি একটি ঐতিহ্যবাহী উৎসবের প্রাতঃরাশ এবং মিষ্টান্ন হিসেবে তৈরি করা হয়ে থাকে। এই খাবারটি বিভিন্ন শুকনো ফল, সেমাই, কনডেন্সড মিল্ক, চিনি ইত্যাদি দিয়ে তৈরি করা হয়। অঞ্চল্ভেদে এলাচ, পেস্তা, বাদাম, লবঙ্গ, জাফরান, কিশমিশ এবং গোলাপ জলও এতে যোগ করা হয়।  এই বিশেষ খাবারটি ঈদের দিন সকালে পরিবারে ঈদের নামাজের পর সকালের নাস্তা হিসেবে গ্রহণ করে এবং সারাদিন আগত অতিথিদের পরিবেশন করা হয়। ইরান দুধের সাথে খেজুর মিশ্রিত করে এবং আফগানিস্তানে দুধের সাথে শুকনো ফল এবং বাদাম দেয়ে খাবারটি তৈরি করা হয়। ভারতে ভাজা সেভিয়ান এবং চিনির ক্যারামেল যোগ করে খাবারটিতে পরিবর্তন যোগ করা হয়েছে।   উপকরণ  শীর খুরমায় ব্যবহৃত প্রধান উপাদান হল সেমাই, ননিযুক্ত দুধ, চিনি এবং খেজুর। অঞ্চলভেদে এলাচ, পেস্তা, কাঠবাদাম, লবঙ্গ, জাফরান, কিশমিশ এবং গোলাপ জলও এতে যোগ করা হয়।   প্রস্তুত প্রণালি  থাম্ব|200x200পিক্সেল|শীর খুরমা থাম্ব|300x300পিক্সেল|সেভিয়ান ক্ষীর সেমাইকে প্রথমে ঘিতে ভাজা হয়।  তারপরে দুধ (শীর) যোগ করা হয় এবং সেমাইকে আরো কিছুক্ষণ রান্না করা হয়।  মিশ্রণটি ঘন হওয়ার সাথে সাথে অন্যান্য শুকনো ফলের সাথে চিনি এবং খেজুর যোগ করা হয়।  কিছু এলাকায় স্থানীয়রা সেমাইয়ের অনুপাতের সাথে ঘন দুধ ব্যবহার করতে পছন্দ করেন কারণ খাবারটিতে কম তরল পছন্দ করেন।   আরো দেখুন    আফগান রান্না  ভারতীয় খাবার  পাকিস্তানি খাবার   মন্তব্য  "গোসল সেরে এবং তাদের নতুন পোশাক পরে তারা শীর খুরমা এবং দুধের তৈরি ঐতিহ্যবাহী প্রাতঃরাশে বসে।"  তথ্যসূত্র   বিষয়শ্রেণী:ভারতীয় রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:দক্ষিণ এশীয় রন্ধনশৈলী
thumb| এডওয়ার্ড অ্যালেন (জন্ম ২০ মে, ১৯৬৫) একজন আমেরিকান লেখক এবং টেলিভিশন ব্যক্তিত্ব।  তিনি ব্রাভো নেটওয়ার্কের টেলিভিশন প্রোগ্রাম কুইয়ার আই- তে খাদ্য এবং ওয়াইন সংযোগকারী ছিলেন এবং ২০০৯ সালে এটি চালু হওয়ার পর থেকে কাপ করা টিভি রান্না প্রতিযোগিতার সিরিজের হোস্ট ছিলেন, পাশাপাশি কাটা জুনিয়র, যা ২০১৫ সালের মাঝামাঝি থেকে শুরু হয়েছিল। ১৩ এপ্রিল,২০১৪ এ, তিনি মূলত আমেরিকার সেরা কুক নামে পরিচিত আরেকটি ফুড নেটওয়ার্ক শোয়ের হোস্ট হন; এই শোটির একটি পুনরায় বিস্তৃত সংস্করণ, অল স্টার একাডেমি পুনর্বিবেচিত, যা ১ মার্চ ২০১৫ এ আত্মপ্রকাশ করেছিল। ২০১৫ সালের শুরুর দিকে, তিনি একটি চার-পর্ব বিশেষ ‘বেস্ট.ইভার উপস্থাপন করেছিলেন। যা আমেরিকাতে সেরা বার্গার, পিজ্জা, প্রাতঃরাশ এবং বারবিকিউর রান্নার অনুষ্ঠান হিসেবে খুব আলোচিত হয়েছিলো। এছাড়া  তিনি এস্কায়ার ম্যাগাজিনের দু'টি কুকবুকের লেখক হিসেবে  দীর্ঘদিনের অবদান রাখছেন এবং তিনি নিয়মিত ফুড নেটওয়ার্ক শো দ্য বেস্ট থিং আই এভারটি এবং অন্যান্য টেলিভিশন রান্নার অনুষ্ঠানগুলিতে নিয়মিত উপস্থাপক।      পেশা    প্রাথমিক ও শিক্ষা জীবন  অ্যালেন ১৯৮৩ সালে ইন্ডিয়ানার কার্মেলের কার্মেল হাই স্কুল থেকে স্নাতক ডিগ্রি অর্জন করেছিলেন এবং ২০১১ সালে তিনি স্কুলের অ্যালামনিয়াম হল অফ ফেমে ভর্তি হন।  তিনি ১৯৮৭ সালে পারডিউ বিশ্ববিদ্যালয় থেকে মনোবিজ্ঞানে একটি ডিগ্রি অর্জন করেছিলেন। পরবর্তীকালে, তিনি পারডুয়ের ক্র্যানার্ট গ্র্যাজুয়েট স্কুল অফ ম্যানেজমেন্টে ভর্তি হন, তবে ইন্ডিয়ানা, জার্নাল অ্যান্ড কুরিয়ারের লাফায়েটে অনুলিপি সম্পাদক হিসাবে একটি চাকরি গ্রহণ করে পরবর্তীতে ছেড়ে দেন।    পরে তিনি নিউইয়র্ক বিশ্ববিদ্যালয়ের বিজ্ঞান ও পরিবেশগত প্রতিবেদন প্রোগ্রাম থেকে সাংবাদিকতায় এমএ অর্জন করে স্নাতক স্কুলে ফিরে আসেন। তারপরে তিনি শিকাগোতে চলে আসেন, যেখানে তিনি সম্প্রদায় সাপ্তাহিক সংবাদপত্রের একটি চেইন লার্নার নিউজপেপারের রিপোর্টার হিসাবে কাজ করেছিলেন। তিনি সেখানে রেস্তোঁরা  "দ্য ফ্যামিডেড ফোর" নামে একটি বাই-উইকলি-গ্রুপ পর্যালোচনা দলের এক চতুর্থাংশ হিসাবে, ব্যারি রাইসের সাথে সমালোচনার সূচনা করেছিলেন,। তখন রাইস চেইনের বিনোদন সম্পাদক (বর্তমানে অ্যালেনের স্ত্রী ), যিনি  লার্নার ফুড সম্পাদক লেয়াহ এ. জেল্ডেসের সাথে ধারণাটি শুরু করেছিলেন। ।  এরপরে অ্যালেন শিকাগো ম্যাগাজিনের একজন ফ্রিল্যান্সার লেখক হয়েছিলেন এবং শেষ পর্যন্ত সিনিয়র সম্পাদক হিসাবে যুক্ত হন এবং প্রায়শই খাবার, মদ ও রন্ধনসম্পর্কিত বিশ্বের আলোকিতদের নিয়ে লেখেন। ১৯৯৭ সালে তিনি এস্কায়ারকে অবদানকারী সম্পাদক হিসাবে যোগ দিয়েছিলেন, যেখানে তিনি বৈশিষ্ট্য, খাবারের টুকরো এবং প্রোফাইল লিখেছিলেন এবং ম্যাগাজিনের জনপ্রিয় "থিংস অ্যান ম্যান নড নো" সিরিজটির সহ-রচনা করেছিলেন। তিনি জিকিউ, বন অ্যাপিটিট, ফুড অ্যান্ড ওয়াইন এবং এপিকিউরিয়াসের পক্ষেও লিখেছেন।   তথ্যসূত্র   বিষয়শ্রেণী:মার্কিন পাচক বিষয়শ্রেণী:মার্কিন টেলিভিশন ব্যক্তিত্ব বিষয়শ্রেণী:১৯৬৫-এ জন্ম বিষয়শ্রেণী:মার্কিন সমকামী লেখক বিষয়শ্রেণী:সমকামী বিনোদন শিল্পী বিষয়শ্রেণী:জীবিত ব্যক্তি বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রাইমটাইম এমি পুরস্কার বিজয়ী
thumb|right|পোপ জোয়ানকে পোপের মুকুট পরা অবস্থায় চিত্রিত একটি সচিত্র পাণ্ডুলিপি। ফ্রান্সের জাতীয় গ্রন্থাগার, আনুমানিক ১৫৬০ thumbnail|১৪৯৩ সালে প্রকাশিত হার্টম্যান শিডেলের ধর্মীয় নুরেমবার্গ ক্রনিকলে "পোপ জন সপ্তম" এর চিত্রণ পোপ জোয়ান (জোয়ানেস অ্যাংলিকাস, ৮৫৫-৮৫৭) হলেন কিংবদন্তী অনুসারে একজন মহিলা যিনি মধ্যযুগে দুই বছরthe span is given as 855–857; see also quotes from "The Register of Bishop Trefnan" in The Trial of Walter Brut of 1391 in Blamires, p. 259 পোপ হিসেবে আধিপত্য করেছিলেন। তার পোপ থাকার গল্পটি প্রথম ১৩ শতকে ক্রনিকলে প্রকাশিত হয়েছিল এবং পরবর্তীকালে সমগ্র ইউরোপে ছড়িয়ে পড়েছিল। তিনি যে পোপ ছিলেন এ তথ্যটি বহু শতাব্দী ধরে ব্যাপকভাবে বিশ্বাস করা হয়েছিল, তবে বেশিরভাগ আধুনিক পণ্ডিতরা এটিকে কাল্পনিক বলে মনে করেন।  তার গল্পের বেশিরভাগ সংস্করণ তাকে একজন প্রতিভাবান এবং শিক্ষিত মহিলা হিসাবে বর্ণনা করে যিনি একজন পুরুষ হিসাবে ছদ্মবেশ ধারণ করেছিলেন। ষোড়শ শতাব্দীতে সিয়েনা ক্যাথেড্রালে অন্যান্য পোপদের মধ্যে জোয়ানের আবক্ষ মূর্তি ছিল; ১৬০০ সালে বিক্ষোভের পর এটি অপসারণ করা হয়।  মার্টিন তার বিশদ পরিচয় উল্লেখ করেছিলেন। তার মতে মহিলা পোপের জন্মনাম জোয়ানেস অ্যাংলিকাস অফ মাইঞ্জ, তিনি ৯ম শতাব্দীতে কার্যভার সামলেছিলেন।Blamires, 250–260. প্রোটেস্ট্যান্ট পণ্ডিত ডেভিড ব্লণ্ডেল শেষ পর্যন্ত গল্পটির অসারতা প্রদর্শন করেছিলেন।David Blondel, Familier esclaircissement de la question si une femme a este assise au siege papal de Rome entre Leon IV et Benoit III (Amsterdam: Blaeu, 1647); discussed in Valerie R. Hotchkiss, "The Female Pope and the Sin of Male Disguise", in Clothes Make the Man: Female Cross Dressing in Medieval Europe (London: Routledge, 2012), 69.  পোপ জোয়ানকে এখন ব্যাপকভাবে কাল্পনিক বলে মনে করা হয়, যদিও তার কিংবদন্তী সাংস্কৃতিক বর্ণনায় প্রভাবশালী রয়ে গেছে।   কথাশিল্পে অবস্থান  ২০১৯ সালের জুলাইতে মাল্টায় মদিনা খাদে একটি থিয়েটার শো অনুষ্ঠিত হয়েছিল যেখানে পোপ জোয়ানকে প্রধান চরিত্রে দেখানো হয়েছিল।  মোবাইল গেম -এ পোপ জোয়ানকে একজন শাসক শ্রেণীর সেবক হিসেবে উপস্থাপন করা হয়েছে।   আরো দেখুন    পোপকে ঘিরে রচিত কিংবদন্তি  মারোজিয়া  সেকুলাম অবস্কুরাম  থিওডোরা (সেনাট্রিক্স)  উচ্চ ধর্মযাজক   তথ্যসূত্র   বিষয়শ্রেণী:মধ্যযুগীয় কিংবদন্তি বিষয়শ্রেণী:পোপ জোয়ান বিষয়শ্রেণী:১৩শ শতাব্দীতে প্রবর্তিত কাল্পনিক চরিত্র বিষয়শ্রেণী:কিংবদন্তি পোপ
মোখলেছুর রহমান বাংলাদেশের গাইবান্ধা জেলার রাজনীতিবিদ ও গাইবান্ধা-৩ (সাদুল্লাপুর-পলাশবাড়ী) আসনের সাবেক সংসদ সদস্য।   প্রাথমিক জীবন  মোখলেছুর রহমান গাইবান্ধা জেলায় জন্মগ্রহণ করেন।   রাজনৈতিক জীবন  মোখলেছুর রহমান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে গাইবান্ধা-৩ (সাদুল্লাপুর-পলাশবাড়ী) আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:গাইবান্ধা জেলার ব্যক্তি
thumb|বিজন কুমার চৌধুরী বিজন কুমার চৌধুরী (১৯৩৯-২০১৪) পূর্ব পাকিস্তান ও বাংলাদেশের একজন বিশিষ্ট তবলা বাদক ছিলেন।   জন্ম  বিজন কুমার চৌধুরীর জন্ম ১৯৩৯ সালের ৪ঠা নভেম্বর ব্রিটিশ ভারতের ব্রাহ্মণবাড়িয়ায়। তার মাতামহ বীরেন্দ্র বন্দ্যোপাধ্যায় একজন স্বীকৃত তবলাবাদক ছিলেন। তার মাতা পারুলবালা দেবী একজন এস্রাজবাদক এবং পিতা সমরেন্দ্র নাথ চৌধুরী একজন সঙ্গীতশিল্পী ও নাট্যাভিনেতা ছিলেন।   পেশা ও অবদান 	 বিজন কুমার চৌধুরী তবলা শিল্পী পণ্ডিত শিব শঙ্কর মিত্রের কাছে বেশ কয়েক বছর তবলা শিখেন। লক্ষ্মৌ থেকে ঢাকায় এসে ১৯৬১ সালে বুলবুল একাডেমীতে নৃত্যের ক্লাসে সংগীতকার হিসেবে চাকরি নেন। সেখানে থাকা অবস্থায় এইচ.এম. ভি. ও বিভিন্ন ছায়াছবিতে তবলা বাদক হিসেবে অংশগ্রহণ করেন। বুলবুল একাডেমীর চাকরি ছেড়ে দিয়ে ১৯৬৩ সালে পূর্বপাকিস্তানের বেতারে  নিজস্ব শিল্পী হিসেবে যোগদান করেন। ১৯৯৮ সালে তিনি বাংলাদেশ বেতার চট্টগ্রাম কেন্দ্র থেকে অবসর গ্রহণ করেন। তারপরেও নৈমিত্তিক শিল্পী হিসাবে তিনি সেখানে চার পাঁচ বছর সেখানে নিয়োগ প্রাপ্ত হন।   মৃত্যু  ২০১৪ খ্রিষ্টাব্দের ১৯শে সেপ্টেম্বর একটি অনুষ্ঠানে তবলা বাজাতে বাজাতে অসুস্থ হয়ে পড়লে তাকে হাসপাতালে ভর্তি করার পর তার মৃত্যু ঘটে।   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:২০১৪-এ মৃত্যু বিষয়শ্রেণী:বাংলাদেশী তবলা বাদক বিষয়শ্রেণী:পূর্ব পাকিস্তানি তবলা বাদক